สำนักข่าวต่างประเทศรายงานวันที่ 11 ธ.ค. ว่า หงส์ขาว สวอนซี ซิตี้ สโมสรแกร่งแห่งศึกพรีเมียร์ลีก อังกฤษ เล็งดึง ไรอัน กิกส์ ผู้ช่วยผู้จัดการทีม ปิศาจแดง แมนเชสเตอร์ ยูไนเต็ด มาเป็นผู้จัดการทีมคนใหม่ แทน แกร์รี มองค์ ที่ถูกปลดออกจากตำแหน่งไป,มองค์ ถูกปลดออกจากตำแหน่งนายใหญ่ของทีมสวอนซี ซิตี้ เมื่อวันพุธที่ผ่านมา หลังพาทีมเก็บชัยชนะได้เพียงนัดเดียว จาก 11 นัดหลังสุด โดยหลังจากที่มองค์ถูกปลดไป ก็มีรายชื่อของผู้จัดการทีมอย่าง เบรนแดน ร็อดเจอร์ส อดีตกุนซือทีมลิเวอร์พูล, โรเบร์โต มาร์ติเนซ กุนซือทีมเอฟเวอร์เวอร์ตัน เข้ามาอยู่ในข่ายที่ สวอนซี จะดึงมาคุมทัพ ,อย่างไรก็ตาม รายงานล่าสุดระบุว่า ฮูว เจนกินส์ ประธานสโมสร สวอนซี ซิตี้ เตรียมเซอร์ไพรส์วงการลูกหนังอังกฤษ ด้วยการดึง ไรอัน กิกส์ อดีตปีกซ้ายของทีมแมนเชสเตอร์ ยูไนเต็ด ที่ปัจจุบันเป็นผู้ช่วยของ หลุยส์ ฟาน กัล ที่แมนเชสเตอร์ ยูไนเต็ด มาคุมทัพ นอกจากนี้รายงานดังกล่าวยังระบุด้วยว่า กิกส์ อาจสนใจรับงานผู้จัดการทีมแบบเต็มตัวครั้งแรก กับ สวอนซี ซิตี้ ก็เป็นได้ ถ้าหากเขาไม่ได้รับการยืนยันอนาคตของเขาในถิ่นโอลด์ แทรฟเฟิร์ด,ทั้งนี้ ปัจจุบันสวอนซี ซิตี้ มี 14 แต้ม อยู่อันดับ 15 ของตาราง โดยมีแต้มเหนือโซนตกชั้นเพียงแต้มเดียวเท่านั้น
มีรายงาน หงส์ขาว สวอนซี ซิตี้ เล็งดึง ไรอัน กิกส์ ผู้ช่วยกุนซือทีมแมนเชสเตอร์ ยูไนเต็ด มาคุมทัพแทน แกร์รี มองค์ ที่ถูกปลดออกจากตำแหน่งไป